
   REPUBLIKA HRVATSKA 
TRGOVAČKI SUD U ZAGREBU
Zagreb, Amruševa 2/II						31-ST-737/15-6

U  I M E   R  E P U B L I K E   H R V A T S K E
R J E Š E N J E 
	
	TRGOVAČKI SUD U ZAGREBU po sucu tog suda Nadi Kraljić u pravnoj stvari podnositelja zahtjeva FINA Regionalni centar Zagreb  za pokretanje skraćenog stečajnog postupka nad dužnikom ELEKTRO LUMIS j.d.o.o. Zagreb, Vlaška 67 MBS: 080871298 OIB: 54296368312 dana 14. travnja 2016.  godine 

r i j e š i o    j e 

	Zahtjev za pokretanje skraćenog stečajnog postupka nad dužnikom ELEKTRO LUMIS j.d.o.o. Zagreb, Vlaška 67 MBS: 080871298 OIB: 54296368312 se odbacuje. 

Obrazloženje

	Nad gore navedenom pravnom osobom FINA-Regionalni centar Zagreb   podnijela je ovom sudu dana 11. rujna 2015.  godine temeljem čl. 429 st. 1 Stečajnog zakona zahtjev za pokretanje skraćenog stečajnog postupka.
	 Na temelju prijedloga sud je pozvao osobe ovlaštene za zastupanje dužnika na dostavu ovjerovljenog prokaznog popisa imovine, te vjerovnike stečajnog dužnika da u roku od 45 dana predlože otvaranje stečajnog postupka. 
	Stečajni dužnik je dana 5. travnja 2016. godine dostavio podnesak sa potvrdom FINE od 5. travnja 2016.g, iz koje proizlazi da je žiro račun dužnika bio blokiran 113 dana u prethodnih 6 mjeseci zbog nepodmirenih osnova za plaćanje, evidentiranih u Očevidniku o redoslijedu osnova za plaćanje. Prema istoj potvrdi na dan 5. travnja 2016. godine nepodmirene obveze iznose 0 kuna. 
	Prema odredbi čl. 428 Stečajnog zakona sud će provesti skraćeni stečajni postupak nad pravom osobom ako su ispunjenje slijedeće pretpostavke: 
· ako nema zaposlenih 
· ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana
· ako nisu ispunjene pretpostavke za pokretanje drugog postupka radi brisanja iz sudskog registra. 
S obzirom da je prema priloženoj potvrdi dužnik imao neizvršene osnove za plaćanje do izdavanja potvrde 113 dana to prema ocjeni suda ne postoji pretpostavka za provođenje skraćenog stečajnog postupka te je prijedlog trebalo odbaciti i riješiti kao u izreci. 

U Zagrebu, 14. travnja 2016. 

								S U D A C 
								Nada Kraljić,v.r.
						Za točnost otpravka-ovl.službenik
Vinka Mihalinčić
 

POUKA O PRAVNOM LIJEKU
Protiv ovog rješenja nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog suda u 3 primjerka 

